Juan Lema Rodicio, novo presidente da Real Academia de Ciencias
Juan Lema Rodicio, o día do seu ingreso na Real Academia Galega de Ciencias. Foto: RAGC.
Juan Lema Rodicio, novo presidente da Real Academia Galega de Ciencias
Juan Manuel Lema Rodicio, catedrático de Enxeñaría Química da Universidade de Santiago de Compostela, é o novo presidente electo da Real Academia Galega de Ciencias (RAGC). Ao cumprirse os catro anos de mandato da anterior directiva, encabezada por Miguel Ángel Ríos, celebraronse eleccións, nas que se escolleu por unanimidade á unica candidatura presentada.
Acompañaran a Juan Lema na directiva as tamén catedráticas da USC Alicia Estévez e Pilar Bermejo, como vicepresidenta e secretaria, respectivamente, o catedrático de Socioloxía da Universidade da Coruña Antón Álvarez Sousa, como vicepresidente, e o catedrático de Teoría da Sinal e Telecomunicacións da Universidade de Vigo, Fernando Pérez, como bibliotecario.
Juan Lema asume a presidencia da RAGC só uns días despois de impartir a súa última clase antes de xubilarse. O 14 de decembro publicou en Twitter unha imaxe anunciando a súa última lección despois de 47 anos e máis de 3.000 alumnos nas súas aulas.
Moi querido polos seus pupilos, Lema licenciouse en Ciencias Químicas en 1971 na USC, onde tamén obtivo o seu grao de doutor en Ciencias en 1975. Logo dunha primeira etapa como docente na Universidade Autónoma de Barcelona, conseguiu a cátedra de Enxeñería Química na USC, na que desde entón exerce como profesor e investigador. Nesta última faceta, é o promotor e coordinador do grupo Enxeñería Ambiental e Bioprocesos. 2016 ingresou na RAGC.En